Kostol Narodenia Pána (Praha)

Kostol Narodenia Pána je kostol v Prahe na Hradčanoch, nazývaný tiež Pražská Loreta či len krátko Loreta. Dejiny Stavba kostola začala v roku 1626 a vysvätený bol 25. marca 1631. Výstavba bola financovaná grófkou Kateřinou z Lobkovic a navrhnutá talianskym architektom Giovanni Orsim. V loretánskom domčeku je vo vnútri pravdepodobne niekoľko trámov a tehiel pochádzajúcich priamo z talianskej Lorety. Chyža (čo je základný prvok lorety) bola pôvodne maľovaná, až neskôr bola vyzdobená sochami starozákonných prorokov a výjavmi zo života Panny Márie Loretánskej. Začiatkom 18. storočia bola Svätá chyža obohnaná barokovým priečelím pod dohľadom architektov Kryštofa Dientzenhofera a Kiliána Ignáce Dientzenhofera. V súčasnosti je tu veľmi hodnotná zbierka liturgických predmetov, hlavne monštrancií. Zvonkohra prvý raz zaznela 15. augusta 1695 a v dne hrá každú hodinu. Ide o najväčšiu zvonkohru, ktorú zostavil v roku 1694 hodinár Petr Neumann z tridsiatich zvonov a zvončekov uliatych v Amsterdame a umiestnil ich do priečelia na hodinovej veži. Na zvonkohru vraj kedysi hrával český pesničkár a hudobný skladateľ Karel Hašler, viažu sa k nej i niektoré historickými prameňmi neoverené staropražské povesti či legendy. Základným prvkom lorety je svätá chyža, ktorá mala podobu malej stavby a podľa legiend mala pripomínať domček v ktorom žila Panna Mária v Nazarete. Pozri aj Zoznam pražských pamiatok Iné projekty Commons ponúka multimediálne súbory na tému Kostol Narodenia Pána (Praha) Externé odkazy Oficiálna stránka Zdroj Tento článok je čiastočný alebo úplný preklad článku Kostel Narození Páně (Praha) na českej Wikipédii.